Gene Wolfe

**Gene Wolfe** (rođen 7. maja 1931.) jest američki pisac naučne fantastike. On je poznat po svojoj gustoj i aluzivnom prozi, kao i po snažnom utjecaju svoje katoličke vjere na njegova djela, kojoj je pristupio nakon vjenčanja sa suprugom katolkinjom. On je plodan pisac novela i romanopisac, dobitnik je mnogih književnih nagrada.
 
## Biografija 
Wolfe je rođen u New Yorku. Imao je dječju paralizu kao malo dijete. Dok je pohađao Univerztet Texas A&M, objavio je svoju prvu priču u studentskom listu. Od studija je odustao već tokom prve godine, a dobio je poziv za učešće u korejskom ratu. Nakon povratka u SAD, stekao je diplomu na Houstonskom univerzitetu i postao industrijski inženjer. Bio je urednik časopisa mnogo godina prije prebacivanja na stalno pisanje, ali je u struci imao postignuće, doprinos mašinama koje se koriste za izradu čipsa. Živi u Barringtonu, Illinois, predgrađu Chicaga, sa suprugom Rosemary.

## Književna djela 
Wolfe je najpoznatiji i najviše cijenjen po svom višedijelnom romanu *Knjiga Novog sunca*, koji je po nekim kritičarima i novinarima najbolji američki naučno-fantastični roman. Radnja se zbiva u turobnoj, dalekoj budućnosti koju je kreirao pod utjecajem Jack Vanceovog serijala *Umiruća zemlja*. Priča opisuje život Severiana koji radi kao mučitelj, koji je potom izbačen sa posla zbog pokazivanja suosjećanja jednom osuđeniku. Roman se sastoji od pet volumena: *Sjenka mučitelja* (1980), *Kandža pomiritelja* (1981) za šta je dobio Nebula nagradu za najbolji roman, *Mač Lictora* (1982) i *Autarhova tvrđava* (1983). Završni dio, *Urth Novog sunca* (1987) se općenito smatra odvojenim radom.

Wolfe objavljuje 1990. još dva djela u istom svemiru kao u *Knjizi Novog sunca*. Prvo, *Knjiga Dugog sunca*, sastoji se od romana *Noćna strana Dugog sunca* (1993), *Jezero Dugog sunca* (1994), *Vrućina Dugog sunca* (1994) i *Egzodus sa dugog sunca* (1996). Ove knjige slijede sveštenika u maloj župi dok on postaje uvučen u političke intrige i revolucije, u svom gradu-državi. Wolfe je potom napisao nastavak, *Knjigu kratkog sunca*, sastavljenu od dijelova pod nazivima *Na vodama Bluea* (1999), *U Greenovim džunglama* (2000) i *Povratak pršljenu* (2001), koja se bavi kolonistima koji su stigli na sestrinske planete *Blue* i *Green*. Tri uratka sa suncem u nazivima *Knjiga Novog sunca*, *Knjiga Dugog sunca* i *Knjiga Kratkog sunca*, često se spominju zajedno kao *Solarni ciklus*.

Wolfe je također napisao mnoge samostalne knjige. Njegov prvi roman, *Operacija Ares*, objavljena je ali nije polučila veći uspjeh. Nakon toga je napisao dva romana koji su postali visoko cijenjeni, *Mir* i *Peti vođa Kerbera*. Prvi je naoko razbacana ispovijest Aldena Dennisa Weera, čovjeka od mnogih tajni koji otkriva svoj život pod misterioznim okolnostima. *Peti vođa Kerbera* je roman u tri dijela, koji se bavi kolonijalizmom, uspomenama i prirodom ličnog identiteta. Prva priča, koja daje knjizi ime, bila je nominirana za nagradu "Nebula" za najbolji roman.

## Stil 
Wolfeovo pisanje općenito ne slijediti žanrovske konvencije. On se često oslanja na pogled iz prve perspektive nepouzdanih pripovjedača. On kaže: "Stvarni ljudi stvarno i jesu nepouzdani pripovjedači cijelo vrijeme, čak ako oni i pokušaju biti pouzdani". Uzroci za nepouzdanosti njegovih likova razlikuju. Neki su naivni, a drugi nisu naročito inteligentni. Severian, iz *Knjige Novog sunca*, nije uvijek istinit, a Latro iz serije *Vojnik* pati od periodične amnezije. To može uzrokovati bivanje Wolfea zbunjujućim ili nematerijalnim za novog čitaoca, ali neki smatraju ovu stavku korisnom i zanimljivom. Wolfe je, u pismu Neil Gaimanu napisao: "Moja definicija dobre književnosti je *ono što može čitati* obrazovani čitalac, a potom opet pročitati s povećanim zadovoljstvom." U tom duhu, Wolfe također ostavlja suptilne naznake i šupljine koji možda nikada neće biti izričito navedene u tekstu.

Wolfeov stil pisanja također može biti zbunjujući za novog čitaoca. U dodatku u *Sjenka mučitelja* kaže:

*U donošenju ove knjige, izvorno sastavljene na jeziku koji nije dostigao egzistenciju, u engleskom, mogao da sam sebe poštedjeti mnogo truda pribjegavajući izmišljenim izrazima, ali ni u kojem slučaju to nisam učinio. Tako sam u mnogim slučajevima bio sam prisiljen zamijeniti još neotkrivene koncepte njihovim ekvivalentima iz 20. stoljeća. Riječi kao *peltast*, *androgyn* (androgen) i *exultant* (radostan), su zamjena ove vrste, a namijenjene su da bude više sugestivne nego definitivne.*

Svi Wolfeovi izrazi... *fuligin* (crnji od crnog), *carnifex* (krvnik), *thaumaturge* (čudotvorac) itd, su prave riječi, ali njihovo značenje treba podrazumijevati po kontekstu. Čitanje s kopijom engleskog rječnika pri ruci, može ponuditi bolji uvid u priču.

## Kritike 
Iako nije najprodavaniji autor, Wolfe je vrlo cijenjen od kritičara i kolega pisaca, a mnogi ga smatraju jednim od najboljih živih pisaca naučne fantastike. Doista, on je ponekad nazivan i najboljim živim američkim piscem, bez obzira na žanr. Nagrađivani autor naučne fantastike Michael Swanwick je rekao: "Gene Wolfe je najveći pisac na engleskom jeziku danas živ. Dopustite mi da ponovim: Gene Wolfe je najveći pisac na engleskom jeziku živ danas! Shakespeare je bio bolji stilist, Melville je važniji američkoj književnosti, a Charles Dickens je bio spretnije ruke pri kreiranju ličnosti. Međutim, među živim piscima, ne postoji niko ko se može ni približiti Wolfeu po briljantnosti proze, jasnoću misli i dubokoznačnosti. "

Među ostalim, pisci Neil Gaiman i Patrick O'Leary su kreditirali Wolfea za inspiraciju. O'Leary je rekao: "Gene Wolfe je najbolji živi pisac i tačka". I kao što je Wolfe jednom rekao, "Svi romani su fantazije. Neki su samo iskreniji o tome". O'Leary je napisao opsežan esej o prirodi Wolfeove umjetnosti, pod nazivom 'If Ever A Wiz There Was'.

Wolfeovi obožavaoci ga cijene sa znatnom privrženosti, a jedan internet mailing servis (počeo s radom u novembru 1996) posvećen njegovim djelima je skupio do danas mnogobrojne stranica rasprava i objašnjenja. Isto tako, mnogo analiza i egzegeza je štampano u Americi.

Na upit o *najpodcijenjenijim* autorima, Thomas Disch navodi Isaac Asimova i Genea Wolfea...: "Previše je onih čije su akcije u opadanju već nakon odnošenja kući nekog trofeja. Jedini izuzetak je Gene Wolfe ... Između 1980. i 1982. je objavio *Knjigu novog Sunca*...Zamislite *space* operu u stilu *Ratova zvijezda* iz pera G.K. Chestertona napisanu u agoniji vjerskog obraćenja. Wolfe je nastavio u punom dijapazonu sve od tada, a njegovom uspjesima je davno trebao proći rok.

Rano u svojoj pisalačkoj karijeri, Wolfe je se dopisivao s J.R.R. Tolkienom.

## Nagrade 
Wolfe je osvojio nagradu *World Fantasy* za životno djelo i *Edward E. Smith* memorijalnu nagradu, te je član *Hall of Famea* naučne fantastike. Osim toga, on je osvojio mnoge nagrade za pojedinačne radove, one su navedene u nastavku.

On je također osvojio dugačak popis nominacija u godinama kad nije pobijedio, uključujući i šesnaest nominacija za dodjelu 'Nebula' i osam 'Hugo' nominacija.

## Bibliografija 
### Romani 
• *Operacija Ares* (1970)
• *Peti vođa Kerbera* (1972)
• *Mir* (1975)
• *Đavo u šumi* (1976)
• *Knjiga Novog Sunca*
• *Sjenka mučitelja* (1980)
• *Kandža izmiritelja* (1981)
• *Mač Lictora* (1982)
• *Autarhova tvrđava* (1983)
• *Slobodno živi slobodan* (1984) 
• *Urth Novog sunca* (1987)
• *Vojnička serija*
• *Magleni vojnik* (1986)
• *Vojnik Arete* (1989)
• *Vojnik Sidona* (2006)
• *Postoje vrata* (1988)
• *Castleview* (1990)
• *Pandora, po Holly Hollanderu* (1990)
• *Knjiga Dugog sunca*
• *Tamna strana Dugog sunca* (1993) 
• *Jezero Dugog sunca*(1994)
• *Caldé Dugog sunca* (1994)
• *Egzodus sa Dugog sunca* (1996) 
• *Knjiga kratkog sunca*
• *Na Blueovim vodama* (1999)
• *U Greenovim džunglama* (2000)
• *Povratak pršljenu* (2001)
• *Vitez - čarobnjak*
• *Vitez* (2004)
• *Čarobnjak* (2004) 
• *Gusarska sloboda* (2007)
• *Zli gost* (2008)
• *Mudračeva kuća* (2010)
• *Domaći požari* (2011)
• *Zemlja prijeko* (2013)

### Zbirke priča 
• *Otok doktora Smrti i druge priče i druge priče** (1980)
• *Gene Wolfe je Knjiga dana* (1981)
• *Wolfe arhipelag* (1983)  
• *"Plan(e)t Engineering"* (1984)
• *Bibliomen* (1984)
• *Katovi starog hotela* (1988)
• *Ugrožene vrste* (1989)
• *Dvorac dana* (1992)
• *Mladi Wolfe* (1992)
• *Čudni putnici* (2000)
• *Latro u magli* (2003)
• *Nevini u tuđini* (2004)
• *Sojevi zvjezdane vode* (2005)
• *Najbolje od Gene Wolfea'' (2009)

Wolfe je, osim romana i priča, autor knjiga i tekstova inog sadržaja, među ostalima eseja, pamfleta, kratkih priča, memoara itd.

### Knjige drugih o Geneu Wolfeu 
• The Wizard Knight Companion: A Lexicon for Gene Wolfe's The Knight and The Wizard: Michael Andre-Driussi (2009), rječnik riječi i imena iz Wolfeovih *Vitez - čarobnjak* romana.
• Lexicon Urthus: Michael Andre-Druissi (1994), rječnik arhaičnih izraza i riječi iz *Knjige novog sunca*
• The Long and the Short of It: More Essays on the Fiction of Gene Wolfe: Robert Borski (2006), eseji o Wolfeovim dijelima
• Solar Labyrinth: Exploring Gene Wolfe's "Book of the New Sun": Robert Borski (2004)
• Attending Daedalus: Gene Wolfe, Artifice, and the Reader: Peter Wright (2003), studija *Knjige novog sunca* i ''Urtha novog sunca
• Shadows of the New Sun: Wolfe on Writing / Writers on Wolfe: Peter Wright (2007)
• Strokes: John Clute (1988)

Kategorija:Američki pisci naučne fantastike